OzLabs/hebrew-wiki-articles huggingface dataset:
הנדריק השלישי, דוכס בראבנט

הנדריק השלישי, דוכס בראבנט (בהולנדית: Hendrik III van Brabant; 1231 - 28 בפברואר 1261) היה דוכס בראבנט משנת 1248 ועד מותו.

==ביוגרפיה==
הנדריק נולד בלוון בשנת 1231, והיה בנם של הנדריק השני, דוכס בראבנט ומריה משוואביה, בתם של פיליפ משוואביה, מלך גרמניה ואירנה אנגלינה. 

בשנת 1248 מת אביו, והנדריק ירש את תאריו ונחלותיו. הטריטוריה השנויה במחלוקת של לותר, דוכסות לורן התחתית, הוענקה לו על ידי המלך הגרמני אלפונסו העשירי, מלך קסטיליה, כדי לקדם את טענותיו על האימפריה הרומית הקדושה. 

הנדריק הלחין כמה קטעי מוזיקה, ביניהם "Amors m'est u cuer entree" ו- "Se kascuns del monde savoit".

ב-28 בפברואר 1261 מת הנדריק בלוון, ובנו הנדריק הרביעי, דוכס בראבנט ירש את נחלותיו ותאריו.

==משפחתו==
בשנת 1251, הוא התחתן עם אדלייד מבורגונדי, בתם של יו הרביעי, דוכס בורגונדי ויולנדה דה דרו, ממנה נולדו לו ארבעה ילדים: 
* הנדריק הרביעי, דוכס בראבנט (1251–1272) . 
* יאן, דוכס בראבנט (1253–1294) , התחתן עם מרגריט מצרפת, בתם של לואי התשיעי, מלך צרפת ומרגריט מפרובנס, ולאחר מכן התחתן עם מרגריט מפלנדריה, בתם של גי דה דאמפייר, רוזן פלנדריה ומתילדה מבתון.
* גודפרי מבראבנט, אדון ארשות (מת ב-1302), נהרג בקרב דורבנות הזהב, התחתן עם ז'אן איזבו דה ויירזון. 
* מריה מבראבנט (1256–1321), התחתנה עם פיליפ השלישי, מלך צרפת. 

בנוסף היו לו שני בנים לא חוקיים: 
* יאן לינגווד 
* ז'יל, אב קדמון של משפחת ואן דר בלש .

== אילן יוחסין ==

==קישורים חיצוניים==

==הערות שוליים==

קטגוריה:ילידי 1231
קטגוריה:נפטרים ב-1261
רישיון (רפואה)

רישיון רפואה הוא היתר שנותנת המדינה לאדם כלשהו לעסוק ברפואה.

לאחר סיום שש שנות לימוד בבית ספר לרפואה, עמידה בבחינות הרישוי ברפואה של משרד הבריאות, מוענק רישיון זמני (לשנה) ועם סיום שנת סטאז' בהצלחה, מוענק רישיון קבוע.

== בוגרי לימודי רפואה בישראל ==
בישראל, מסלול הכשרתו של רופא מתחיל בלימודים אקדמיים, המחולקים לשלב טרום-קליני ושלב קליני.
השלב הקליני מתבצע במחלקות בבתי חולים המסונפים לבתי ספר לרפואה. התואר האקדמי של הרופאים, דוקטור לרפואה (Medical Doctor, MD), מתקבל לאחר סיום הלימודים ותקופת התנסות מעשית - סטאז'. לאחר שהסטודנט עומד בכל הדרישות ומקבל את התואר האקדמי MD, עליו לפנות למשרד הבריאות בבקשה לקבל רישיון לעסוק ברפואה.

סמכויותיו וחובותיו של רופא בעל רישיון מוגדרות בחוק פקודת הרופאים. רופא בשלב זה מכונה רופא כללי, והוא יכול להמשיך את הכשרתו כרופא מתמחה באחד המסלולים המוגדרים בישראל על ידי המועצה המדעית של ההסתדרות הרפואית.

הרישיון לעסוק ברפואה תקף רק למדינת ישראל. אם הרופא מעוניין לצאת לעבוד באירופה או בארצות-הברית חלה עליו החובה לעבור בחינות הסמכה מחדש, במקום העבודה החדש.
== רופאים בוגרי לימודי רפואה בחו"ל ==
רופא שסיים לימודי רפואה מחוץ למדינת ישראל, בעל דיפלומה מוכרת, ואשר לא סיים סטאז' (שנת עבודה מעשית בסבבים) בארץ בה למד, יאלץ לעבור בחינת רישוי ברפואה כחלק מההליך לקבלת רישיון לעסוק ברפואה במדינת ישראל יחד עם שנת סטאז' במוסד מוכר. הבחינה נערכת אחת לחצי שנה, (מועד פברואר-מרץ ומועד ספטמבר-אוקטובר). בדרך כלל ניגשים לבחינה בערך 600–800 רופאים בוגרי אוניברסיטאות בחו"ל. הבחינה מורכבת מ-220 שאלות רבות-ברירה (אמריקאי) ב-5 נושאים: רפואה פנימית, רפואת ילדים, כירורגיה, רפואת נשים ומיילדות ופסיכיאטריה. בחינת הרישוי ברפואה נחשבת לאחת הבחינות המחמירות והקשות ביותר למעבר בישראל. אחוזי המעבר נעים בין מספר אחוזים בודד ל-30% לערך.
===פטורים===
בוגרי לימודי רפואה במדינות מסוימות פטורים מבחינת הרישוי וכך גם רופאים עולים מכל המדינות העומדים בתנאים מסוימים הקבועים בפקודת הרופאים ובתקנות הרופאים.

לבחינה קיימים מספר תחליפים או פטורים:
# פטור היסטורי, שנקבע ברובו עקב לחץ של מדינות מהם התבצעה עלייה אנגלו-סקסית, או עלייה צרפתית, מוכר לבוגרי לימודי רפואה בארצות הברית, קנדה, אוסטרליה, ניו זילנד, צרפת, בריטניה ודרום-אפריקה.
# פטור בעקבות מחאתם של בוגרי חו"ל (2013) ועקב משא ומתן מול שרת הבריאות לשעבר יעל גרמן, הצליחו להעביר תיקון לחוק רישוי הרופאים ולאשר את ביטולו של STEP 2-CS כתנאי לתחליף לבחינת הרישוי. בכך למעשה הפכו הנציגים את בחינת ה-USMLE לאטרקטיבית יותר, עבור בוגרי חו"ל.
# ועדת העבודה, הרווחה והבריאות של הכנסת אישרה ב-16 בינואר 2013 פטור מבחינת הרישוי הישראלית לרופאים שעברו בהצלחה את בחינת ה-USMLE האמריקאית.
==התליית הרישיון==
על פי פקודת הרופאים רשאי שר הבריאות להתלות את רישיונם של בעלי מקצועות רפואיים מורשים באופן זמני או קבוע בשל מספר סיבות:
* בעקבות רשלנות רפואית
* מחלה גופנית או נפשית שיש בה כדי לסכן החולה המטופל על ידו
* הרשעה בפלילים שיש בהם כדי להשליך על עיסוקו ברפואה
==קישורים חיצוניים==

== הערות שוליים ==

קטגוריה:לימודי רפואה
ואניה ראדובנוביץ'

ואניה ראדובנוביץ (במונטנגרית: Vanja Radovanović; נולד ב-28 באוקטובר 1982) הוא זמר וכותב שירים מונטנגרי. הוא ייצג את מונטנגרו באירוויזיון 2018 בליסבון, בירת פורטוגל, עם השיר "Inje". ראדובנוביץ' התחרה בתחרות במסגרת חצי הגמר השני וכשל לעלות לגמר כשהוא מסיים במקום ה-16 עם 40 נקודות בלבד.

== לפני האירוויזיון ==
ואניה התחרה במונטביזיג'ה 2018 (Montevizija 2018), (קדם האירוויזיון של מונטנגרו), עם השיר "Inje", שיר שאותו כתב והלחין. השיר הופיע שני מתוך חמישה שירים וסיים את השלב הראשון במקום השלישי, מקום שהעלה אותו ל"סופר גמר". בסופר גמר הוא הופיע ראשון מתוך שלושה שירים. ואניה זכה בסופו של דבר במקום הראשון עם 37% מקולות הטלווטינג כשאחריו במקום השני עם 34% קטרינה בוגשביץ'. אחרונה הייתה לורנה ג'נקוביץ' במקום השלישי עם 29%. זכייתו של ואניה במקום הראשון במונטביזיג'ה פירושה שראדובנוביץ' הוא נציג מונטנגרו באירוויזיון 2018.

== באירוויזיון ==
השיר שובץ במקום השישה עשר מתוך שמונה עשרה הופעות שונות בחצי הגמר השני של האירוויזיון, שנערך ב-10 במאי 2018. בסוף הערב התברר כי השיר כשל לעלות לגמר ומספר ימים לאחר מכן התברר כי השיר סיים במקום ה-16 עם 40 נקודות בלבד

== קישורים חיצוניים ==

== הערות שוליים ==

קטגוריה:משתתפי אירוויזיון 2018
קטגוריה:נציגי מונטנגרו באירוויזיון
קטגוריה:מונטנגרים שנולדו ב-1982
תרמיל חדש

תרמיל חדש - ספריה לחיל הייתה סדרת ספרים בהוצאת קצין חינוך ראשי (משרד הביטחון – ההוצאה לאור), שהחלה להוציא ספרים בשנת 1991, עם תום פעולתה של ספריית תרמיל.

עורכת הסדרה הייתה שלי אלקיים. בסדרה הופיעו שני ספרים בלבד:
* אשה בתוך אשה בתוך אשה בתוך: רומן קצר מאת דורית זילברמן, 1991
* החיות כמשל: איסופוס, לה פונטיין, קרילוב, א-רומי ומקורות עבריים בעריכת שלי אלקיים, ציורים - יוסי אבולעפיה, 1991.

קטגוריה:סדרות ספרים בעברית
תרמיל
טבולה.קום

טבולה (באנגלית: ) היא חברה אמריקאית העוסקת בניהול שירותי פרסום כגון "ברחבי הרשת" ו"מומלץ בשבילך", הנמצאים בתחתית אתרים רבים, שהם מעין "פיד" של מאמרים מקוונים. נוסדה על ידי היזם הישראלי אדם סינגולדה בשנת 2006.
ביוני 2021 הפכה החברה לחברה ציבורית הנסחרת בנאסד"ק, לאחר שהתמזגה עם חברת ספאק לפי שווי של 2.6 מיליארד דולר. מטה החברה נמצא בניו יורק, והיא מחזיקה במשרד בישראל.

== היסטוריה ==
Taboola הוקמה בשנת 2006 על ידי אדם סינגולדה. החברה, בשם "טבולה.קום בע"מ", החלה לפעול מישראל, והציעה בתחילה מנוע המלצות לתוכן וידאו. מאוחר יותר הועברו משרדי החברה לניו יורק. בנובמבר 2007 גייסה החברה 1.5 מיליון דולר. לאחר מכן היא גייסה עוד 4.5 מיליון דולרים בנובמבר 2008, ו-9 מיליון דולר באוגוסט 2011. בנוסף, בפברואר 2013 גויסו עוד 15 מיליון דולר. עד 2017, הגיעה טבולה להצגה של 1.5 מיליארד המלצות מאמרים מדי יום, בעקבות השימוש בה מצד האתרים המובילים באינטרנט.

ב-2014 רכשה טבולה חברת פרסום פרוגרמטית מקליפורניה בשם Perfect Market. בפברואר 2015 גייסה טבולה 117 מיליון דולר בסבב גיוס חמישי. באותו החודש הודיעה טבולה על מימון נוסף מצד תאגיד האינטרנט הסיני Baidu. ביולי 2016 רכשה טבולה את ConvertMedia, מנוע המלצות לתכני וידאו. בינואר 2017 רכשה טבולה את חברת הפרסונליזציה האינטרנטית Commerce Sciences.

במרץ 2021 חויבה החברה לשלם חמישה מיליון ש"ח לרשות התחרות, לאחר שנמנעה מלתת לרשות נתונים על שיתוף פעולה בינה לבין אתר ynet.

ביוני 2021 הפכה החברה לחברה ציבורית הנסחרת בנאסד"ק, לאחר שהתמזגה עם חברת ספאק לפי שווי של 2.6 מיליארד דולר.

ביולי 2021 הודיעה החברה על רכישת חברת האי-קומרס קונקסיטי (Connexity) ב-800 מיליון דולר.

בנובמבר 2022 קיבלה חברת 25% ממניות טבולה, בתמורה למתן בלעדיות לטבולה במשך 30 שנה בפרסום באתרי האינטרנט של .

== שירותים ==
Taboola מציגה את התיבות "ברחבי הרשת" ו"מומלץ עבורך" בתחתית עמודי אינטרנט רבים. בנוסף, היא יכולה להמליץ על תוכני וידאו, או על תוכן שנוצר על ידי המשתמשים. Taboola משמשת שותפי תוכן שונים על מנת לעודד משתמשים לצפות במאמרים נוספים באותו אתר. המשווקים והמותגים מגישים הצעות מחיר להצגת התוכן שלהם. לאחר מכן, האלגוריתם מציג את התוכן של המפרסם למשתמשים מסוימים באתר על סמך התוכן שהמשתמש צופה בו, אורך התוכן ומטא הנתונים שלו, היסטוריית השימוש וגורמים נוספים. הקטגוריות הפופולריות ביותר של Taboola הן פיננסים וכושר. Taboola גם מציעה כלים לבעלי אתרים המיועדים להסרת תוכן פוגעני טרם הצגתם לקוראים.

== ביקורות ==
במאמר שפורסם באתר Fortune באוגוסט 2014 נכתב כי רוב התוכן המומלץ על ידי Taboola הוא "הגרוע ביותר באינטרנט". מאמרים מומלצים כוללים הצעות כמו "תמונות החתולים הכי חמודות בעולם כולו באתר אחד". על פי המאמר, "תוכן פופולרי הוא לא תמיד תוכן טוב". מייסד Taboola, אדם סינגולדה אמר כי המודעות מסייעות לתמוך במודל עסקי בר-קיימא לעיתונות.

המבקרים טוענים כי שירותים כמו Taboola משמשים לקליקבייט או לפייק ניוז. ניתוח שנערך על ידי ChangeAdvertising בספטמבר 2016 מצא כי 26% מהקישורים הממומנים ב-Taboola או ב-Outbrain היו קליקבייט.

== קישורים חיצוניים ==
* 

* 
* 

== הערות שוליים ==

קטגוריה:חברות אינטרנט אמריקאיות
קטגוריה:חברות אמריקאיות הנסחרות בנאסד"ק
הרצגקוט

הרצגקוט (בהונגרית: Hercegkút) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית הרצגקוט קטנה משמעותית מ-873 תושבים בשנת 1990 עד 661 תושבים בשנת 2018 (ירידה של 212 תושבים).

בהרצגקוט חיו מעט יהודים.
{| class="wikitable"
! שנה
! כמות יהודים
! כלל האוכלוסייה
|-
|1840
|26
|
|-
|1880
|38
|783
|-
|1910
|19
|
|-
|1920
|17
|
|-
|1930
|8
|
|-
|1941
|4
|1,123
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=30137 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
Gonow Saboo

Gonow Saboo הוא קרוסאובר המוגדר SUV, מתוצרת יצרנית הרכב הסינית קבוצת GAC (שם רשמי: "Guangzhou Automobile Group Co., Ltd"), חברת בת של Guangzhou Automobile Industry Group אשר יוצר בין השנים 2010–2015 בסין.

==Gonow Saboo==

* דגם ח- "Gonow Saboo" הוצג לראשונה בתערוכת הרכב הבינלאומי בבייג'ינג.
* 5 דלתות.
* 5 מושבים.
* מנוע קדמי.
* מנוע בנזין.
* הנעה כפולה 4x4.
* בלמים: דיסק מלפנים ומאחור.
* ABS.
* EBD .
* מחיר היחידה עמד על 119,800 רנמינבי (שנת 2010, בסין).

==תמונות==
<gallery mode="packed" heights="140">
קובץ:Gonow Aoosed G3 01 China 2016-04-11.jpg | דגם "Gonow Saboo"
קובץ:Gonow Aoosed G3 03 China 2016-04-11.jpg | דגם "Gonow Saboo"
</gallery>

==ראו גם==
* Gonow GX6

== קישורים חיצוניים ==

* 

==הערות שוליים==

קטגוריה:קרוסאובר
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2010
קטגוריה:כלי רכב המיוצרים בסין
מריה אנה, ארכידוכסית אוסטריה (1718–1744)

מריה אנה, ארכידוכסית אוסטריה (בגרמנית: Maria Anna von Österreich; 18 בספטמבר 1718 - 16 בדצמבר 1744) הייתה חברה בבית הבסבורג ששלטה בארצות השפלה האוסטריות בשם אחותה הגדולה, הקיסרית מריה תרזה.

== ביוגרפיה ==
מריה אנה נולדה ב-18 בספטמבר 1718 בארמון הקיסרי של הופבורג בווינה, לקרל השישי, קיסר האימפריה הרומית הקדושה ולאליזבת כריסטינה מבראונשווייג-וולפנביטל, בתם של לודוויג רודולף, דוכס בראונשווייג-וולפנביטל וכריסטינה לואיזה, נסיכת אטינגן-אטינגן. הלידה שלה לא התקבלה יפה על ידי אביה. היא ואחותה מריה תרזה היו הילדים היחידים של הוריה ששרדו. שתי האחיות גודלו בקייזרהוף בווינה. במהלך נעוריה פגשה את גיסה לעתיד, פרנץ שטפן מלורן ואחיו הצעיר, קרל אלכסנדר, נסיך לורן. שני הנסיכים נשארו באוסטריה כדי לרכוש השכלה טובה, בעוד אמם אליזבת שארלוט ד'אורליאן הייתה בצרפת.

בשנת 1725 נוהל משא ומתן עם מלכת ספרד, אליזבטה פארנזה, על נישואי מריה אנה עם פליפה, דוכס פארמה, שהיה בן חמש בלבד. הנישואין הללו היו אמורים לשפר את היחסים עם ספרד. ברית של ספרד ואוסטריה נחתמה ב-30 באפריל 1725, ובכך הבטיחה את הסנקציה הפרגמטית של ההבסבורגים [המאפשרת למריה תרזה זכות על אדמות אביה להיות בתו הבכורה], שהוכרזה לראשונה בשנת 1713. על פי תנאי האמנה, ויתרה האימפריה האוסטרית על כל הטענות לכס הספרדי, ובנוסף הוסכם שספרד תפלוש לגיברלטר בעזרת האוסטרים. למרות זאת, המלחמה האנגלו-ספרדית הפסיקה את שאיפותיה של אליזבת מפארמה, ועם חתימת חוזה סביליה (9 בנובמבר 1729) בוטלו תוכניות הנישואין האוסטרו-ספרדית.

מריה אנה התאהבה בקרל אלכסנדר, נסיך לורן, אחיה הצעיר של בעלה של מריה תרזה, פרנץ הראשון, קיסר האימפריה הרומית הקדושה. הייתה התנגדות ניכרת לנישואיהם, בשל רצונה של אביה לחתן פוליטי חשוב יותר.

בעלה של מריה אנה היה בן-דודה מדרגה שנייה, מאחר ששניהם היו נינים של פרדיננד השלישי, קיסר האימפריה הרומית הקדושה, דרך שני ילדיו של פרדיננד השלישי, לאופולד הראשון, קיסר האימפריה הרומית הקדושה ואחותו למחצה אלאונורה מריה יוזפה מאוסטריה. רק לאחר מות אביהם נתנה אמה אליזבת כריסטינה מבראונשווייג-וולפנביטל את האישור לנישואין, שהתקיימו בווינה ב-7 בינואר 1744.

כמה שבועות לאחר הנישואין, בני הזוג נתמנו למושלי ארצות השפלה ההבסבורגיות כיורשיה של דודתם מריה אליזבת, ארכידוכסית אוסטריה, אשר מתה בשנת 1741. בני הזוג עזבו את וינה ב-3 בפברואר והגיעו לווסטוזל ב-24 במרץ, שם נפגשו עם קרל פרדיננד פון קוניגסג-ארפס, אשר היה חבר המועצה העליונה של ארצות השפלה, וקיבל אותם בטקס חגיגי ובשמחה רבה.

בני הזוג שהו רק חודשיים יחד בארצות השפלה, ולאחר מכן נאלץ קרל לעזוב כדי להשתתף במלחמת הירושה האוסטרית נגד פרוסיה, ואילו מריה אנה, אשר הייתה בהיריון עם ילדם הראשון, נשארה בבריסל. בעת ששהתה לבדה בבריסל, מריה אנה הסתייעה בשלטון בעזרת המדינאי האוסטרי ונצל אנטון פון קאוניץ-ריטברג .

ב-16 בדצמבר 1744 ילדה מריה אנה ילד מת, וזמן קצר לאחר מכן אף היא מתה בעקבות הלידה. מריה אנה נקברה בקריפטה הקיסרית בווינה, ואילו בעלה קרל אלכסנדר לא התחתן שוב, ונשאר מושל ארצות השפלה עד מותו בשנת 1780.

== אילן יוחסין ==

==קישורים חיצוניים==

קטגוריה:וינה: אישים
קטגוריה:ילידות 1718
קטגוריה:נפטרות ב-1744
קנזלה

קנזלה (בהונגרית: Kenézlő) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית קנזלה קטנה משמעותית מ-1,446 תושבים בשנת 1990 עד 1,086 תושבים בשנת 2018 (ירידה של כ-24%).

בקנזלה הייתה קהילה יהודית.

{| class="wikitable"
! שנה
! כמות יהודים
! כלל האוכלוסייה
|-
|1840
|9
|
|-
|1880
|57
|1,046
|-
|1910
|31
|
|-
|1920
|25
|
|-
|1930
|31
|
|-
|1941
|31
|2,211
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=12706 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
אזור הכרית

אזור הכְּרִית
אזור הכְּרִית הוא אזור בחוף ים, נחל או אגם, המושפע מתהליכי גאות ושפל באופן שבזמן הגאות הוא מכוסה מים, ובזמן השפל חשוף לאויר. בכך, אזור הכרית מהווה בית גידול ייחודי ובו תנאי סביבה המשתנים באופן קיצוני בתדירות גבוהה<ref></ref>.

אזור הכרית יכול להיות רחב או צר, בהתאמה לתוואי החוף – תלול או מתון, וכן בהתאמה למאפיני הגאות של גוף המים. 

אזור זה לרוב מחולק לשלושה תת-אזורים<ref></ref>:
* אזור העל-כרית – אזור שאינו מוצף בגאות אך מושפע מרסס הגלים. אזור זה בעל תנאי מחיה קיצוניים אך יציבים יחסית לאורך השנה. בקיץ חם ויבש ובחורף קר. אזור זה חשוף לקרינת שמש חזקה ורמת מליחות גבוהה של שלוליות המתאדות לאט בשמש. מספר המינים שחיים באזור זה קטן יחסית.
* אזור הכרית – האזור שבין הגבול העליון של הגאות לגבול התחתון בו המים נסוגים רק לתקופה קצרה ביותר. בדומה לאזור העל-כרית גם תנאי המחיה באזור זה קיצוניים אך נתונים לשינויים תכופים. האזור נתון לכוחות פיזיים כגון התנפצות הגלים וסחיפה. בזמן גאות צריכים בעלי החיים להתאים את עצמם לחיים מתחת למים ובזמן שפל לתנאי האוויר, הרוח והקרינה הישירה מהשמש. בעלי החיים באזור זה לרוב בעלי התאמות ייחודיות לסביבת המחיה.
* אזור התת-כרית – האזור שנמצא מיד לאחר נקודת השפל והוא מוצף תמיד במי ים.

==קישורים חיצוניים==

* 
* 

== הערות שוליים ==

קטגוריה:אוקיינוגרפיה
קטגוריה:ביומות מימיות
קומלושקה

קומלושקה (בהונגרית: Komlóska) הוא כפר זעיר במחוז בורשוד-אבאוי-זמפלן שבצפון מזרח הונגריה. אוכלוסיית קומלושקה קטנה משמעותית מ-426 תושבים בשנת 1990 עד 219 תושבים בשנת 2018 (ירידה של כ-48%).

בקומלושקה חיו מעט יהודים.
{| class="wikitable"
! שנה
! כמות יהודים
! כלל האוכלוסייה
|-
|1840
|16
|
|-
|1880
|16
|526
|-
|1910
|5
|
|-
|1920
|3
|
|-
|1930
|4
|
|-
|1941
|2
|964
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=16559 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
אוזו (עיר)

אוזו (ביפנית: 大洲市; Ōzu-shi) היא עיר במחוז אהימה ביפן הכוללת מעל ל-48,000 תושבים.

==היסטוריה==
טירת אוזו היא טירה בעיר אוזו. טירה זו הייתה המשרד הממשלתי של שבט האוזו בתקופת האדו. מגדל הטירה נבנה מחדש בשנת 2004.

==ציר זמן==
ב-1 בספטמבר 1954 הוקמה העיר אוזו. ב-11 בינואר 2005 התרחבה אוזו על ידי סיפוח הערים היג'יקאווה, נגהאמה, והכפר קוואבי מנפת קיטה. נכון ל-31 במרץ 2012, אוכלוסיית העיר מוערכת ל-47,601 תושבים, מתוכם 20,167 משקי בית. צפיפות האוכלוסייה היא 110.13 תושבים לקמ"ר. השטח הכולל של אוזו הוא 432.24 קמ"ר.

==גלריה==
<gallery mode="packed" heights="80">
File:Ozu rice paddies.jpg|שדות אורז באוזו
File:Nagahama Drawbridge in Ōzu.jpg|הגשר המפורסם של נגהאמה
File:Ozu castle from west.JPG|טירת אוזו
</gallery>

==קישורים חיצוניים==

* 
* [https://www.openstreetmap.org/relation/4051049 נתונים גאוגרפיים על אוזו] באתר OpenStreetMap

קטגוריה:יפן: ערים
קטגוריה:שיקוקו
קטגוריה:יישובים שהוקמו ב-1954
מקושהוטיקה

מקושהוטיקה (בהונגרית: Makkoshotyka) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית מקושהוטיקה קטנה משמעותית מ-964 תושבים בשנת 1990 עד 810 תושבים בשנת 2019 (ירידה של כ-16%).

במקושהוטיקה חיו מעט יהודים לתקופת זמן מוגבלת.
{| class="wikitable"
! שנה
! כמות יהודים
! כלל האוכלוסייה
|-
|1840
|54
|
|-
|1880
|23
|281
|-
|1910
|11
|
|-
|1920
|6
|
|-
|1930
|4
|
|-
|1941
|0
|874
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
ייעוץ פוליטי

ייעוץ פוליטי הוא סוג של ייעוץ שמתמקד בעיקר בייעוץ וסיוע בניהול קמפיינים פוליטיים. אף על פי שהתפקיד החשוב ביותר של יועצים פוליטיים הוא לתפעל את מערכי תקשורת ההמונים של הפוליטיקאים, הייעוץ הפוליטי כולל פעילויות רבות אחרות, החל מחקר מתחריהם של המעסיקים, לניהול האסטרטגיה ולמאמצים לשכנוע הציבור לצאת להצביע.

יועצים פוליטיים משמשים לעיתים כאסטרטגים פוליטיים, המקדמים את בחירתם של מועמדים מסוימים או אינטרסים של קבוצות מסוימות. מטרה זו מושגת על ידי תכנון אסטרטגיות מסע הבחירות, ניהול אנשי הצוות, וארגון אירועים לפרסום מועמדים.

יועצים פוליטיים משמשים אנשי יחסי ציבור, אנשי מכירות ומנהלים. באמצעות שימוש באמצעי שיווק רבים, כולל פרסומות והודעות לעיתונות, המטרה הכללית של ייעוץ פוליטי היא לגרום לבוחרים להיות מודעים למצע המפלגה שלהם.

==ייעוץ פוליטי בעולם==

ככל שהייעוץ הפוליטי התרחב ברחבי העולם, החלו עיתונאים לציין את ההשפעה של ייעוץ פוליטי על מועמדים, מצביעים, נשיאים וממשלות של אומות שונות. יועצים פוליטיים אמריקאים ידועים כגון ג'יימס קארוויל, ג'וזף נפוליטן ודייוויד ה. סיירס שימשו יועצים בכמה קמפיינים פוליטיים ומייעצים לראשי מדינות ברחבי העולם. לדוגמה, נפוליטן שימש כיועץ של נשיא צרפת ואלרי ז'יסקר ד'אסטן, כמה מנשיאי ונצואלה, ואוסקר אריאס מקוסטה ריקה, ודיק מוריס ייעץ לקמפיין של פרננדו דה לה רואה לנשיאות ארגנטינה, חורחה באז'ה איבנייס לנשיאות אורוגוואי, למסע הבחירות של ויסנטה פוקס לנשיאות מקסיקו, ולקמפיין של רפאל טרוטמן לנשיאות גיאנה. יועצים פוליטיים רבים מאמריקה הלטינית הובילו גם הם קמפיינים פוליטיים מחוץ לארצם. דוגמה אחת לכך היא היועץ הפוליטי הברזילאי ז'ואאו סנטנה, שהוביל במקביל שלושה קמפיינים נשיאותיים מנצחים: דנילו מדינה ברפובליקה הדומיניקנית; הוגו צ'אבס בוונצואלה; וז'וזה אדוארדו דוש סנטוש באנגולה. האסטרטג הפוליטי הוונצואליאני ג'יי ג'יי רנדון (המתגורר בארצות הברית) הוכר גם הוא בעולם, על עבודתו בתור אסטרטג הראשי של הקמפיינים לנשיאות של חואן מנואל סנטוס בקולומביה, פורפיריו לובו סוסה וחואן אורלנדו ארננדס בהונדורס ואנריקה פניה נייטו במקסיקו, בין היתר.

בשל השפעתו המתרחבת של המקצוע ברחבי העולם, החלו להופיע יועצים פוליטיים גם בישראל. בין המפורסמים שבהם איל ארד, שסייע, בישראל, לבנימין נתניהו, לאריאל שרון ולאהוד אולמרט, ופועל גם ברחבי העולם; וטל זילברשטיין, שליווה מנהיגים דוגמת אהוד ברק, אהוד אולמרט ובנימין נתניהו. כמו כן פועל בתחום משה קלוגהפט, שייעץ לנפתלי בנט ולתמר זנדברג, ולמתמודדים ברחבי העולם, למשל באוסטריה, בגאורגיה וברומניה.חלקם שימשו גם בתפקידים פוליטיים בעצמם, כמו מיכל שיר, חגי רזניק ורונן צור.

== קישורים חיצוניים ==

* 
* 

==הערות שוליים==

*
קטגוריה:ערכים שבהם תבנית בריטניקה אינה מתאימה
Gonow GX6

Gonow GX6 הוא קרוסאובר המוגדר SUV, מתוצרת יצרנית הרכב הסינית קבוצת GAC (שם רשמי: "Guangzhou Automobile Group Co., Ltd"), חברת בת של Guangzhou Automobile Industry Group אשר מיוצר משנת 2014 ועד היום בסין.

=="Gonow GX6"==
 
* 5 דלתות.
* 5 נוסעים.
* מנוע קדמי 2.4 ליטר.
* מנוע בנזין.
* סוגי הנעות: הנעה קדמית , הנעה כפולה 4x4.
* בלמים: דיסק מלפנים ומאחור.
* צמיגים: 235/65R17.
* רדיוס סיבוב - 12.6 מטר.
* מחיר היחידה עמד על 109,800-146,800 רנמינבי (שנת 2014, בסין).

===דגמים===
* "FWD Elite" - מחיר היחידה 109,800 רנמינבי, נכון ל-28 באוקטובר 2014.
* "FWD Flagship" - מחיר היחידה 119,800 רנמינבי, נכון ל-28 באוקטובר 2014.
* "4WD Elite" - מחיר היחידה 136,800 רנמינבי, נכון ל-28 באוקטובר 2014.
* "4WD Flagship" - מחיר היחידה 146,800 רנמינבי, נכון ל-28 באוקטובר 2014.

==תמונות==
<gallery mode="packed" heights="140">
קובץ:Gonow Aoosed GX6 02 China 2016-04-03.jpg | דגם "Gonow GX6" 
קובץ:Gonow Aoosed GX6 2 China 2015-04-06.jpg | דגם "Gonow GX6" 
קובץ:Gonow Aoosed GX6 China 2015-04-06.jpg | דגם "Gonow GX6" 
</gallery>

==ראו גם==
* Gonow Saboo

== קישורים חיצוניים ==

* 
* 

==הערות שוליים==

קטגוריה:קרוסאובר
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2014
קטגוריה:כלי רכב המיוצרים בסין
Fresh Cream

Fresh Cream הוא אלבום הבכורה של להקת הרוק הבריטית קרים. האלבום יצא בבריטניה ב-9 בדצמבר 1966, בתור האלבום הראשון של Reaction Records, בבעלות המפיק רוברט סטיגווד. האלבום בבריטניה יצא גם בגרסת מונו וגם בגרסת סטריאו, במקביל לשחרור הסינגל "I Feel Free".

האלבום יצא בצורה שונה במקצת בינואר 1967 על ידי Atco Records בארצות הברית, גם בגרסאות מונו וסטריאו. האלבום הגיע בשיא למקום ה-6 במצעדי האלבומים בבריטניה ולמקום ה-39 במצעדי האלבומים של ארצות הברית.

== רקע ==
נגן הבס ג'ק ברוס אמר כי שיר הפתיחה "N.S.U." נכתב בחזרה הראשונה של הלהקה. "זה היה כמו שיר פאנק מוקדם... המשמעות של השם הייתה non-specific urethritis, זה לא היה NSU במהירות - זו הייתה אחד מהכותרות האלו של שנות ה-60. נהגתי לומר שזה היה חבר בלהקה שהייתה לו מחלת מין. אני לא יכול להגיד מי זה... חוץ מזה שהוא ניגן בגיטרה".

== קבלה ==
בשנת 2003, האלבום דורג במקום ה-101 ברשימת 500 האלבומים הטובים ביותר בכל הזמנים של מגזין הרולינג סטון. מגזין Uncut תיאר את השירים כ-"כל מה שמתנגן בלהקה ומרגיע, בשמחה של להיות צעיר, והם הולכים כמו שהם מדברים על זה, ומקפצים לנקודות מופלאות של אלתור לרגע". כשכתב ל-BBC, סיד סמית' ציין כי "בלוז, פופ ורוק מתחילים להתמזג באופן קסום כדי ליצור משהו חדש". סטיבן תומאס ארלוויין מ-Allmusic מאמין שהשיא הוא "אינסטרומנטלי בלידת הבי מטאל ולידת ג'אם רוק".

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-1966
ססיל נובאק

ססיל נובאק (בצרפתית: Cécile Nowak; נולדה ב-22 באפריל 1967) היא ג'ודוקא עבר צרפתייה אשר התחרתה בקטגוריית המשקל עד 48 ק"ג.

== ביוגרפיה ==
נובאק השתתפה במשחקים האולימפיים בברצלונה 1992 וזכתה במדליית הזהב בקטגוריית המשקל עד 48 ק"ג. בסיבוב הראשון היא ניצחה את קרולינה מריאני הארגנטינאית. בשלב שמינית הגמר היא ניצחה את חוליה סניורט הטורקייה, ברבע הגמר היא ניצחה את ג'יובאנה טורטורה האיטלקייה ובחצי הגמר היא ניצחה את סלימה סואקרי האלג'יראית. בגמר נובאק התמודדה מול ריוקו טאני היפנית וכחצי דקה מפתיחת הקרב הצליחה נובאק להטיל את היפנית בזכות תרגיל מורוטה-גרי וקיבלה ניקוד קוקה. פחות מדקה לסיום נובאק קיבלה קוקה נוסף לאחר שניצלה תרגיל לא מוצלח של היפנית לטובתה והטילה אותה למזרן. יתרון זה הספיק עד לסיום הקרב ונובאק ניצחה.

נובאק מחזיקה בשלוש מדליות מאליפויות העולם, מדליית זהב (1991) ושתי מדליות ארד (1989 ו-1993). באליפויות אירופה היא זכתה בחמש מדליות. ארבע מדליות זהב (1989, 1990, 1991 ו-1992) ומדליית כסף (1993).

במהלך הקריירה נובאק זכתה במדליות רבות בתחרויות מהסבב העולמי וביניהן ארבע מדליות זהב מטורניר פריז היוקרתי. לאחר פרישתה היא אימנה בין היתר את נבחרת הנשים של צרפת בג'ודו.

==הישגים בטורנירים בסבב העולמי==
{|class=wikitable
|- align=center
!| שנה !!| טורניר !!| מקום !!| קטגוריית משקל
|- align=center
|1984
| International Tournament Orleans || bgcolor="gold" align="center" | 1 || עד 48 ק"ג
|- align=center
|1985
| Dutch Open The Hague || bgcolor="gold" align="center" | 1 || עד 48 ק"ג
|- align=center
|1986
| German Open Munich || bgcolor="cc9966" align="center" | 3 || עד 48 ק"ג
|- align=center
|1987
| International Tournament Strasbourg || bgcolor="gold" align="center" | 1 || עד 48 ק"ג
|- align=center
|1987
| ASKO World Tournament Leonding || bgcolor="gold" align="center" | 1 || עד 48 ק"ג
|- align=center
|1989
| Dutch Open Nieuwegein || bgcolor="gold" align="center" | 1 || עד 48 ק"ג
|- align=center
|1989
| Tournoi de Paris || bgcolor="gold" align="center" | 1 || עד 48 ק"ג
|- align=center
|1990
| Tournoi de Paris || bgcolor="gold" align="center" | 1 || עד 48 ק"ג
|- align=center
|1991
| Tournoi de Paris || bgcolor="gold" align="center" | 1 || עד 48 ק"ג
|- align=center
|1992
| Tournoi de Paris || bgcolor="silver" align="center" | 2 || עד 48 ק"ג
|- align=center
|1993
| Tournoi de Paris || bgcolor="gold" align="center" | 1 || עד 52 ק"ג
|}

==קישורים חיצוניים==

==הערות שוליים==

קטגוריה:נשים ג'ודוקא צרפתיות
קטגוריה:אלופות עולם בג'ודו
קטגוריה:אלופות אולימפיות: ג'ודו
קטגוריה:אלופות אולימפיות מצרפת
קטגוריה:נשים ג'ודוקא באולימפיאדת ברצלונה (1992)
קטגוריה:אלופות אירופה בג'ודו
קטגוריה:צרפתיות שנולדו ב-1967
עלא אבו רוקן

עלא אבו רוקן (נולד ב-1972) הוא קצין בצה"ל במילואים בדרגת תת-אלוף. שימש מזכיר צבאי לנשיא המדינה ונספח צה"ל בסין.

== קורות חיים ==
אבו רוקן גדל בעוספיא. סבו, אבי אמו, היה סג"ם (סילון), שנהרג ב-28 בנובמבר 1956 במהלך פעילות מודיעין ברמת הגולן. על פעולתו קיבל לאחר מותו צל"ש מאלוף פיקוד הצפון יצחק רבין.

אבו רוקן למד בבית הספר הריאלי שבחיפה. עם גיוסו לצה"ל, התנדב לצנחנים והתקבל לסיירת צנחנים. הוא עבר מסלול הכשרה כלוחם, קורס מ"כים חי"ר וקורס קציני חי"ר בהצטיינות. אבו רוקן שימש במגוון תפקידי מטה ופיקוד באגף המודיעין ובנוסף פיקד על חוות השומר ושימש כנספח צה"ל בסין. באפריל 2019 הוחלט למנותו למזכיר צבאי לנשיא המדינה.

ב-14 באוגוסט 2019 נכנס לתפקידו כמזכיר הצבאי לנשיא המדינה. ב-31 ביולי 2022 סיים את תפקידו ופרש מהקריירה הצבאית לאחר כ-32 שנות שירות.

אבו רוקן בעל תואר ד"ר במדעי המזרח התיכון מאוניברסיטת בר-אילן.

מתגורר בעוספיא, נשוי ואב לארבעה ילדים.

==מכתביו==
* 

== קישורים חיצוניים ==

== הערות שוליים ==

קטגוריה:מזכירים צבאיים של נשיא המדינה
קטגוריה:נספחים צבאיים ישראלים בסין
קטגוריה:חיילי אגף המודיעין
קטגוריה:קצינים דרוזים ישראלים
קטגוריה:תתי-אלופים בצה"ל
קטגוריה:בוגרי בית הספר הריאלי
קטגוריה:בעלי תואר דוקטור מאוניברסיטת בר-אילן
קטגוריה:עספיא: אישים
קטגוריה:ישראלים שנולדו ב-1972
רכבת ההרים אותנסיה

פרופיל של מסילת רכבת ההרים אותנסיה
רכבת ההרים אותנסיה הוא תכנון של רכבת הרים שמיועדת להרוג את כל נוסעיה. התכנון נוצר על ידי ג'וליוס אורבונאס, דוקטורנט בקולג' המלכותי לאמנות שבלונדון. אורבונאס, שבעברו עבד בפארק שעשועים, ציין שמטרתה של רכבת ההרים שתכנן היא לקיחת חיים "באלגנטיות ובאופוריה". באשר לפרקטיות של התכנון שלו הוא ציין את המילים "המתת חסד" ו"הוצאה להורג". טום אלן, מראשי חברת פילדלפיה טובוגן המייצרת רכבות הרים, תיאר את רכבת האותנסיה כ"רכבת ששולחת 24 נוסעים ומחזירה את כולם מתים".

==תוכנית הרכבת==
"רכבים ההרים אותנסיה" מתוכננת להיבנות משלד פלדה. הקרון עולה בזווית חדה לגובה 510 מטרים, העלייה לפסגה תיקח שתי דקות ובקרון יהיו 24 נוסעים. עד לעלייה זו נוסעים שירצו לרדת ממנה יוכלו לדרוש זאת והקרון יעצור. משם, תחל ירידה תלולה שתאיץ את מהירות הרכבת ל-360 קמ"ש, וממש לפני המהירות הסופית של הרכבת היא תיכנס לסדרה של 7 לולאות ההולכות וקטנות ונוסעיה יאבדו את הכרתם. קוטרה של כל לולאה ילך וייקטן ביחס ללואה שקדמה לה – הדבר יאפשר הגעה ל-10 כוחות ג'י בעוד שהרכבת מאיטה מכוחות חיכוך ומכוחות נוספים. לאחר מכן הרכבת תסטה אחורה אל מסילה ישרה ויורדו ממנה גופות הנוסעים בטרם טעינת נוסעים חדשים.

==ככלי הרג==
ג'וליוס אורבאנוס לצד דגם הרכבת בתערוכה
רכבת ההרים אותנסיה תוכל להרוג את נוסעיה על ידי היפוקסיה של כלי הדם במוח, כלומר על ידי הגבלת החמצן לכלי הדם שבמוח. 7 הלולאות שנמצאות בסופה של המסילה ייכפו על הנוסעים כמות גדולה מאוד של כוחות ג'י לאורך כדקה, עד 10 כוחות ג'י, כוחות אלה ייגרמו לטשטוש הראייה, ראיית מנהרה, עלפון ולבסוף נעילת ג'י (אובדן הכרה כתוצאה מכוחות הג'י החזקים). ריבוי הלולאות והקטנת קוטרן יסייעו בשמירה על מהירות הרכבת הגבוהה וכן על כוחות הג'י כך שגם הנוסעים החסונים והחזקים ביותר לא ישרדו את הנסיעה ברכבת.

==מידע נוסף==
התכנון של אורבונאס משך את לב התקשורת והוצג כדגם בתערוכת המדע +HUMAN בדבלין מאפריל ועד יוני 2011. מטרת התערוכה הייתה להציג את העתיד של בני האדם והטכנולוגיה. דגם רכבת ההרים אותנסיה הופיע גם בתערוכה דומה שנערכה בברצלונה בשנת 2015.

בספרו של לביא תדהר "ולדימיר צ'ונג בוחר למות" (Vladimir Chong Chooses to Die) רכבת האותנסיה מוזכרת בסיום הסיפור. גם בספרה של ג'ניפר ניבן "כל המקומות המוארים" ישנה התייחסות לרכבת.

==קישורים חיצוניים==

==הערות שוליים==

קטגוריה:יצירות משנת 2010
קטגוריה:דרכי התאבדות
קטגוריה:שיטות הוצאה להורג
קטגוריה:המתת חסד
אותנסיה
שארז'דאן

שארז'דאן (בהונגרית: Sárazsadány) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית שארז'דאן קטנה משמעותית מ-322 תושבים בשנת 1990 עד 227 תושבים בשנת 2018 (ירידה של 95 תושבים).

שארז'דאן הוקמה בשנת 1949 ככפר שאיחד שני כפרים קטנים, בודרוגז'דאן (Bodrogzsadány) ושארה (Sára)

בשני הכפרים חיו יהודים.

יהודי בודרוגז'דאן:
{| class="wikitable"
! שנה
! כמות יהודים
! כלל האוכלוסייה
|-
|1840
|9
|
|-
|1880
|10
|427
|-
|1910
|15
|
|-
|1920
|6
|
|-
|1930
|4
|
|-
|1941
|2
|623
|-
|}

יהודי שארה:
{| class="wikitable"
! שנה
! כמות יהודים
! כלל האוכלוסייה
|-
|1840
|6
|
|-
|1880
|3
|121
|-
|1910
|0
|
|-
|1920
|0
|
|-
|1930
|0
|
|-
|1941
|0
|174
|-
|}

==קישורים חיצוניים==
* 

* [http://www.ksh.hu/apps/hntr.telepules?p_lang=HU&p_id=20516 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
טולצ'ווה

טולצ'ווה (בהונגרית: Tolcsva) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טולצ'ווה קטנה משמעותית בעשרות השנים האחרונות מ-2,034 תושבים בשנת 1990 עד 1,715 תושבים בשנת 2019 (ירידה של כ-15%).

==יהודי טולצ'ווה==
ידיעות ראשונות על התיישבות יהודים בכפר קיימות משנת 1723 אז ישבו שבע משפחות יהודיות במקום בחסות בעלי האחוזה, שהעסיקו את היהודים כחוכרי הכרמים. הקהילה הלכה וגדלה ובנוסף לעיבוד כרמים וייצור יינות התפרנסו היהודים ממסחר.

חברה קדישא נוסדה בשנת 1770 ובשנת 1860 הוקם בית הכנסת הראשון. בהמשך פעלו במקום ישיבה ומוסדות צדקה.

בשנת 1941 גורשו לקאמניץ פודולסקי שבאוקראינה כמה משפחות יהודיות מהכפר שלא היו בעלי אזרחות הונגרית, ושם נרצחו. בשנת 1942 גויסו גברים יהודים ונשלחו לחזית אוקראינה, ורובם נספו.

אחרי כניסת הצבא הגרמני להונגריה במרץ 1944 הועברו יהודי טולצ'ווה לגטו שאטוראליאויהיי, ומשם שולחו למחנה ההשמדה אושוויץ.

אחרי המלחמה חזרו לעיירה כ-40 יהודים ששרדו והם חידשו לזמן מה את חיי הקהילה. בשנת 1970 נותרה במקום רק משפחה יהודית אחת.

{| class="wikitable"
! שנה
! כמות יהודים
! כלל האוכלוסייה
|-
|1840
|609
|
|-
|1880
|860
|2,820
|-
|1890
|929
|
|-
|1910
|732
|
|-
|1920
|631
|
|-
|1930
|481
|
|-
|1941
|363
|2,845
|-
|}

==ילידי המקום==

* ויליאם פוקס במקור פריד (1879 – 1952) היה מפיק סרטים יהודי-אמריקאי מחלוצי תעשיית הקולנוע האמריקאית.

* פטר אויווארי במקור גרוסמן (1869 – 1931) היה עיתונאי, וסופר יהודי-הונגרי.

==לקריאה נוספת==
*פנקס הקהילות הונגריה, עמוד 308–309
*טולצ'וה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 171–172. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* [https://dbs.bh.org.il/he/טולצווה/מקום קהילת טולצ'ווה] באתר בית התפוצות.

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
ואידאצ'קה

ואידאצ'קה (בהונגרית: Vajdácska) הוא כפר במחוז בורשוד-אבאוי-זמפלן שבצפון מזרח הונגריה.

==יהודי ואידצ'קה==
המתיישבים היהודים הראשונים הגיעו למקום בתחילת המאה ה-19. הקהילה השתייכה לזרם האורתודוקסי. במקום היו חברה קדישא ובית תפילה.

בשנת 1941 גויסו 11 צעירים יהודים מהכפר לעבודות כפייה ובשנת 1944 הועברו יהודי המקום לגטו שאטוראליאויהיי, ומשם שולחו למחנה ההשמדה אושוויץ.

אחרי המלחמה חזרו לכפר שבעה ניצולים אך הם לא הצליחו לחדש את החיים היהודיים במקום. בשנת 1963 חיו בכפר רק שני יהודים שנשאו ללא יהודיות בנות המקום.

{| class="wikitable"
! שנה
! כמות יהודים
! כלל האוכלוסייה
|-
|1840
|6
|
|-
|1880
|45
|972
|-
|1910
|68
|
|-
|1920
|59
|
|-
|1930
|62
|
|-
|1941
|60
|1,937
|-
|}

==לקריאה נוספת==
* פנקס הקהילות הונגריה, עמוד 279
* ואידאצקא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 141–142. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=30003 נתוני הכפר באתר הלמ"ס ההונגרי]
* 
* [https://dbs.bh.org.il/he/ואידאצקה/מקום קהילת ואידאצ'קה] באתר בית התפוצות
==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
מארק סטנלי

מארק סטנלי (באנגלית: Mark Stanley; נולד ב-29 באפריל 1988) הוא שחקן אנגלי.

== ביוגרפיה ==
סטנלי החל לשחק בבית הספר היסודי הנסיך הנרי שבאוטלי. ב-2010 סיים את לימודיו בבית הספר גילדהול למוזיקה ודרמה.

בסדרת הפנטזיה "משחקי הכס" של רשת HBO גילם סטנלי את דמותו של גרן. עוד הוא מוכר מהופעותיו בסרטי הקולנוע "Kajaki" ו"בוגד משלנו", ובסדרת הטלוויזיה "עלילות דיקנס".

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2013
|
| dir="ltr" | How I Live Now
| גבר רודף
|
|-
| rowspan="2" | 2014
| מר טרנר
| dir="ltr" | Mr. Turner
| קלארקסון סטנפילד
|
|-
|
| dir="ltr" | Kajaki
| טאג
|
|-
| 2015
| מלחמת הכוכבים - פרק 7: הכוח מתעורר
| dir="ltr" | Star Wars: The Force Awakens
| אביר רן
|
|-
| 2016
| בוגד משלנו
| dir="ltr" | Our Kind of Traitor
| אולי
|
|-
| rowspan="2" | 2017
| אופוריה
| dir="ltr" | Euphoria
| בריאן
|
|-
| נהר אפל
| dir="ltr" | Dark River
| ג'ו בל
|
|-
| 2019
| הלבוי
| dir="ltr" | Hellboy
| ארתור
|
|-
| 2020
|
| dir="ltr" | Sulphur And White
| דייוויד טייט
|
|-
| rowspan="2" | 2023
|
| dir="ltr" | North Star
|
|
|-
|
| dir="ltr" | Los colonos
| אלכסנדר מק'אלן
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2011–2014
| משחקי הכס
| dir="ltr" | Game of Thrones
| גרו
| סדרת טלוויזיה (22 פרקים)
|-
| 2012
|
| dir="ltr" | Air Aces
| דאגלס באדר
| סדרה דוקומנטרית
|-
| 2015–2016
| עלילות דיקנס
| dir="ltr" | Dickensian
| ביל סייקס
| סדרת טלוויזיה (14 פרקים)
|-
| 2016
|
| dir="ltr" | The Collection
| מארק
| סדרת טלוויזיה
|-
| rowspan="3"| 2017
|
| dir="ltr" | Broken
| השוטר אנדרו פאוול
| סדרת טלוויזיה (5 פרקים)
|-
|
| dir="ltr" | Love, Lies & Records
| ג'יימס
| סדרת טלוויזיה (6 פרקים)
|-
| נשים קטנות
| dir="ltr" | Little Women
| פרופסור בהר
| מיני-סדרה
|-
| 2018
| המתופפת הקטנה
| dir="ltr" | The Little Drummer Girl
| ארתור א. האלורן
| מיני-סדרה
|-
| 2019
| סנדיטון
| dir="ltr" | Sanditon
| לורד בבינגטון
| 8 פרקים
|-
| 2019–2020
| 
| dir="ltr" | Criminal: UK
| הוגו
| סדרת טלוויזיה (4 פרקים)
|-
| rowspan="3" | 2020
| רצח בחווה הלבנה
| dir="ltr" | White House Farm
| קולין קאפל
| מיני-סדרה
|-
| גרזן קטן: אדום, לבן וכחול
| dir="ltr" | Red, White and Blue
| אד האריגן
| סרט טלוויזיה של BBC One; כחלק מסדרת סרטי "גרזן קטן"
|-
|
| dir="ltr" | The Girl Before
| סול
| מיני-סדרה
|-
| 2021
|
| dir="ltr" | Anne Boleyn
| הנרי השמיני, מלך אנגליה
| מיני-סדרה
|-
| 2022
| הנוכל, אשתו והסירה
| dir="ltr" | The Thief, His Wife and the Canoe
| מארק דרווין
| מיני-סדרה
|-
| 2022–2024
| נקודת פיצוץ <small>(אנ')</small>
| dir="ltr" | Trigger Point
| טום יאנג-בלאד
| 8 פרקים
|-
| TBA
|
| dir="ltr" | A Cruel Love: The Ruth Ellis Story
|
| מיני-סדרה עתידית של ITVX
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1988
ואמושאויפלו

ואמושאויפלו (בהונגרית: Vámosújfalu) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית ואמושאויפלו קטנה משמעותית מ-895 תושבים בשנת 1990 עד 717 תושבים בשנת 2018 (ירידה של כ-20%).

בוואמושאויפלו חיו מעט יהודים ובמקום היה בית קברות יהודי.
{| class="wikitable"
! שנה
! כמות יהודים
! כלל האוכלוסייה
|-
|1840
|6
|
|-
|1880
|44
|507
|-
|1910
|43
|
|-
|1920
|30
|
|-
|1930
|25
|
|-
|1941
|40
|786
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=15149 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
סופי מנטר

סופי מנטר (בגרמנית: Sophie Menter; 29 ביולי 1846 – 23 בפברואר 1918) הייתה פסנתרנית ומלחינה גרמנייה, והסטודנטית החביבה על פרנץ ליסט. היא נקראה l'incarnation de Liszt בפריז בגלל סגנון הנגינה החזק והמחשמל שלה ונחשבה לאחת הפסנתרניות הגדולות של זמנה. מתה בסטוקדורף, ליד מינכן.

== ביוגרפיה ==
סופי מנטר נולדה במינכן. היא הייתה בתם של הצ'לן יוסף מנטר והזמרת וילהלמינה מנטר. היא למדה פסנתר אצל זיגמונד ליברט ולאחר מכן אצל פרידריך נייסט. בגיל 15 היא ניגנה קונצ'רטו לפסנתר ותזמורת של ובר בניצוחו של פרנץ לכנר.

הקונצרטים הראשונים שלה לקחו אותה לשטוטגרט, פרנקפורט ושווייץ, ובשנת 1867 זכתה לשבחים על פרשנותה למוזיקת הפסנתר של ליסט בגוונדהאוז שבלייפציג. בברלין, הכירה מנטר את הפסנתרן המפורסם קרל טאוזיג ובשנת 1869 הייתה לתלמידה של ליסט, לאחר שלמדה עם טאוזיג והנס פון בילוב. בין השנים 1872 ו-1886 הייתה סופי נשואה לצ'לן דויד פופר, ונולדה להם בת בשם סלסט. בשנת 1881 הופיעה לראשונה באנגליה ושנתיים לאחר זאת התקבלה כחברת כבוד בחברה הפילהרמונית המלכותית. בשנת 1883 התמנתה לפרופסור לפסנתר בקונסרבטוריון של סנקט פטרבורג אבל עזבה בשנת 1886 על מנת להמשיך להופיע.

הודות לפופולריות שלה, הצליחה מנטר ביצירות, שאף פסנתרן אחר לא העז לגעת בהן, בכלל זה הקונצ'רטו הראשון לפסנתר של ליסט, שמנטר ניגנה בווינה ב-1869, 12 שנה לאחר הופעת הבכורה ההרסנית שלו באותו המקום. אחת מתוכניות הרסיטלים שהתמחתה בהן הייתה יצירה בשם רפסודיות. יצירה זו הייתה מורכבת משלוש מהרפוסודיות ההונגריות של ליסט - מספר 2, 6 ו 12 - יחד עם חלקים מכמה אחרות. היא גם הלחינה יצירות שונות לפסנתר, בעיקר בסגנון מבריק, אך התייחסה לכישרון ההלחנה שלה כ"אומלל".

== תיאור ==
ליסט תיאר את מנטר כ"בת הפסנתר היחידה שלי". הוא הכריז כי "אף אישה לא יכולה לגעת בה" ובעיקר העריץ את "היד השרה" שלה. וולטר ניימן תיאר את סגנונה כ"שילוב של וירטואוזיות ואלגנטיות, נימה ליסטיאנית נהדרת, עגולה ומלאה, טמפרמנט לוהט, משקל חזק ואגרסיבי על הפסנתר, גמישות, יצירה מכובדת של צורה ועיצוב, שבו הנשמה, הרוח והטכניקה מתמזגים בהרמוניה ובאיחוד".

ג'ורג 'ברנרד שו, ששמע את מנטר ב-1890, כתב כי "היא מייצרת אפקט של תפארת שמשאירה את פדרובסקי הרחק מאחור... נראה שמאדאם מנטר מנגנת בזריזות מופלאה, אבל היא אף פעם לא מנגנת מהר יותר מיכולתה של האוזן לעקוב, כמו שנגנים רבים יכולים לעשות ואף עושים, והייחודיות של כל תקיפה ותשומת לב שניתנה לכל צליל שגורמת לביצוע כה מלהיב."

צ'ייקובסקי הכיר גם הוא היטב את מנטר. הוא הקדיש לה את התזמור המלא של הפנטזיה הקונצרטית שלו (אף על פי שהעיבודים המוקדמים יותר לפסנתר מוקדשים לאנה יסיפובה). בעת ששהה איתה באוסטריה בספטמבר 1892, הוא כתב בשבילה את גברת צוענית הונגרית (קונצ'רטו בסגנון ההונגרי) לפסנתר ולתזמורת. נוסף על כך הוא גם ניצח על היצירה בבכורה באודסה ארבעה חודשים מאוחר יותר. עם זאת, נטען כי פרנץ ליסט הוא שכתב את התפקיד לפסנתר או לפחות עזר בכך, אבל רצה שתרומתו ליצירה תהיה מוסתרת מצ'ייקובסקי. .

<br />

== קישורים חיצוניים ==

* Free scores by Sophie Menter at the International Music Score Library Project

== הערות שוליים ==

קטגוריה:פסנתרניות גרמניות
קטגוריה:מלחינות גרמניות
קטגוריה:פסנתרנים גרמנים
קטגוריה:מלחינים גרמנים במאה ה-19
קטגוריה:ילידות 1846
קטגוריה:גרמנים שנולדו ב-1846
קטגוריה:נפטרות ב-1918
קטגוריה:גרמנים שנפטרו ב-1918
הר לונגהרסט

הר לונגהרסט (באנגלית: Mount Longhurst) הוא הר בולט בהרי קוק שבאנטארקטיקה.

ההר הוא הנקודה הגבוהה ביותר במישור פסטיב, ונמצא מערבית להר מיל.

גובהו של ההר 2,845 מטרים מעל פני הים.

== היסטוריה ==
=== גילוי ההר ===
ההר התגלה על ידי משלחת דיסקברי (1904–1901).

=== מקור השם ===
שמו של ההר ניתן לו על ידי המשלחת.

ההר נקרא על שם סיריל לונגהרסט (Cyril Longhurst), מזכיר המשלחת.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=4rHtBgAAQBAJ&pg=PT18&lpg=PT18&dq=%22Mount+Longhurst%22&source=bl&ots=DV4BBwzklU&sig=ACfU3U14pjeK5rbUKmWxMaPD_JEe5bCJjA&hl=en&sa=X&ved=2ahUKEwj-ibLZy8rhAhVOCewKHWurC_IQ6AEwAnoECAcQAQ#v=onepage&q=%22Mount%20Longhurst%22&f=false Transantarctic Mountains - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:8990 הר לונגהרסט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1390 הר לונגהרסט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8615&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר לונגהרסט] באתר הגאזט האנטארקטי המשווה SCAR של ממשלת אוסטרליה

== הערות שוליים ==

לונגהרסט
סימונה מיקולסקו

סימונה מיקולסקו (ברומנית: Simona Miculescu; נולדה ב-4 ביולי 1959) היא דיפלומטית רומנייה.

==ביוגרפיה==
מיקולסקו נולדה בסאטו מארה, ב-1982 סיימה תואר בשפה וספרות אנגלית באוניברסיטת באבש-בולאי, לאחר מכן התמקצעה ביחסי ציבור באוניברסיטת ג'ורג' וושינגטון וב-1999 סיימה דוקטורט בספרות צרפתית.

היא שימשה אחראית מחלקת התקשורת ויחסי הציבור במשרד הפנים של רומניה ב-1993 ו-1999.

מ-1994 ועד 1998 הייתה מזכירת העיתונות של שגרירות רומניה בוושינגטון.

בשנים 1999 - 2000 עבדה בארגון לביטחון ולשיתוף פעולה באירופה.

מ-2000 ועד 2004 הייתה היועצת למדיניות חוץ של נשיא רומניה יון איליאסקו במהלך כהונתו השנייה בתפקיד.

בשנת 2007 קיבלה פרס מטעם נשיא רומניה טראיאן בססקו.

ב-2008 מונתה לשגרירת רומניה באומות המאוחדות במקום מיכניה מוטוק, היא האישה הראשונה לכהן בתפקיד זה.

==קישורים חיצוניים==

*[https://web.archive.org/web/20191205072639/http://www.unmikonline.org/Pages/Leaders/Simona-Mirela%20Miculescu.aspx]
*

==הערות שוליים==

קטגוריה:דיפלומטים רומנים
קטגוריה:פוליטיקאיות רומניות
קטגוריה:שגרירי רומניה באו"ם
קטגוריה:שגרירות
קטגוריה:ילידות 1959
קטגוריה:רומנים שנולדו ב-1959
המחלקה הפדרלית לביטחון, הגנה אזרחית וספורט

[[ויולה אמהרד, ראש המחלקה]]
המחלקה הפדרלית לביטחון, הגנה אזרחית וספורט (בראשי תיבות: DDPS ובגרמנית VBS) היא משרד ההגנה והספורט של שווייץ. היא אחת משבע המחלקות הפדרליות שראשיהן הם חברי מועצת הברית, הממשלה הפדרלית של המדינה.

==המחלקה==
המחלקה נוסדה בשנת 1848 בשם המחלקה הצבאית. ב-1979 השתנה שמה למחלקה הצבאית הפדרלית וב-1998 קיבלה את שמה הנוכחי. בשנת 2017 הועסקו במחלקה כ-12,000 עובדים והוצאותיה עמדו על כ-7 מיליארד פרנקים שווייצריים. ראש המחלקה (2019) היא ויולה אמהרד מהמפלגה הנוצרית דמוקרטית. היא ראש המחלקה ה-37 במספר והאשה הראשונה הממלאת תפקיד זה.

מטה המחלקה שוכן באגף המזרחי של הארמון הפדרלי בעיר ברן.

==יחידות המחלקה==
*מזכירות כללית
*הכוחות המזוינים של שווייץ:
**צבא שווייץ
**חיל האוויר של שווייץ
**מינהל הלוגיסטיקה של הכוחות המזוינים
**המינהל לפיקוד ולסיוע של הכוחות המזוינים
*משרד הפרקליט הצבאי הראשי
*שירות המודיעין הפדרלי
*המשרד הפדרלי להגנה אזרחית
**מרכז המבצעים הלאומי לשעת חירום
**מעבדת שפיץ (Spiez), המופקדת על הגנה אזרחית מפני נשק להשמדה המונית
*המשרד הפדרלי לספורט
*המשרד הפדרלי לרכש ביטחוני
*המשרד הפדרלי לטופוגרפיה

==קישורים חיצוניים==

* 

==הערות שוליים==

קטגוריה:ממשלת שווייץ
קטגוריה:שווייץ: צבא וביטחון
קטגוריה:משרדי ביטחון
קטגוריה:משרדי ספורט
קטגוריה:ארגוני הגנה אזרחית
אברהם ישראל רובין

הרב אברהם ישראל רובין (נולד בל' בסיון - תש"ז, 18 ביוני 1947) הוא רב ומו"צ חסידי בעיר רחובות וראש מערך הכשרות בד"ץ מהדרין.

== ביוגרפיה ==
נולד לחנה ודוד יצחק רובין. עשה שימוש חכמים אצל הרב שמואל הלוי ואזנר והוסמך על ידו להוראה.

בתחילת שנות ה-90 של המאה ה-20 מונה הרב רובין על ידי הרב שמחה קוק, רב העיר רחובות, לנהל את מחלקת הכשרות במועצה הדתית של העיר, ולאחר מכן ניהל את מחלקת המהדרין. בתקופה זו מערכת הכשרות העירונית פעלה בשיתוף פעולה עם מערך הכשרות של OU. לאחר מספר שנים שיתוף הפעולה הופסק, ובעקבות זאת הקימו הרבנים קוק ורובין את הבד"ץ, כמערכת כשרות פרטית בעיר. על אף שניהלו מערכת כשרות ממשלתית, התיר להם המשרד לשירותי דת לנהל מערכת כשרות מקבילה. בסוף העשור הראשון של המאה ה-21 קבע מבקר המדינה מיכה לינדנשטראוס, כי ההפעלה הכפולה אינה חוקית, ומהווה ניגוד עניינים פסול. בעקבות כך, פרש הרב קוק מהבד"ץ, והרב רובין עזב את המועצה הדתית.

בשנת תש"ע החל במתן השגחה לחלק ממוצרי מחלבת שטראוס שהיו עד אז תחת הכשר הרב לנדא. בחודש שבט תש"ע הודיע הרב משה יהודא ליב לנדא על הסרת השגחתו מכלל מוצרי מחלבת שטראוס, ומוצרי המחלבה כולם עברו להשגחתו של הרב רובין.

בין החברות המשתמשות בשרותי ההשגחה של הבד"ץ נמנות יקבי כרמל, יפאורה-תבורי, שטראוס גרופ, מחלבות גד, ועוד. הכשרות נחשבת למהודרת מאד ומקובלת בכל המגזרים הדתיים והחרדיים.

== ספריו ==
* שו"ת נהרות איתן, 6 כרכים.
* עמודי שש, בעניין צומת הגידים בעופות.

==קישורים חיצוניים==
* 

== הערות שוליים ==

קטגוריה:רחובות: רבנים
קטגוריה:רבנים חסידים
קטגוריה:חסידי סלונים
קטגוריה:מחברי ספרי שו"ת ישראלים
קטגוריה:ישראלים שנולדו ב-1947
הייתי חוזרת

"הייתי חוזרת" הוא סינגל שהוקלט על ידי הזמרת הישראלית עדן בן זקן. השיר יצא לאור ב־נובמבר 2016, כסינגל השישי והאחרון מתוך אלבומה השני תאמין לי, בהוצאת חברת התקליטים NMC יונייטד אנטרטיינמנט.

השיר הגיע למקום השני במצעד של גלגלצ, והשמיני במצעד של רשת ג'.

== רקע וכתיבה ==
השיר נכתב על ידי גילי זכאי, הולחן על ידי אלי קשת וירון כהן והופק על ידי קשת גם כן. יוסי חרסונסקי סקר את האלבום תאמין לי, ובו הוא גם סקר את השיר ואמר עליו כי: "מדובר בשיר בו הקצב והעיבוד מייצרים בלדת בלוז שונה בהשוואה לשירים אחרים".

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
טרם פורסם הווידאו קליפ הנלווה של השיר, העלתה עדן בן זקן לערוץ היוטיוב שלה את האודיו שלו ב-4 בספטמבר 2016. באודיו ניתן לראות את עטיפתו של הסינגל. בנוסף לכך, ניתן לראות באודיו את מילותיו של השיר. השיר יצא כסינגל כמה שבועות לאחר העלאתו ליוטיוב.

נכון לספטמבר 2019, מונה הצפיות של האודיו עומד על כ-5.7 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי גילי זכאי
קטגוריה:שירים שהולחנו על ידי אלי קשת
קטגוריה:שירים שהולחנו על ידי ירון כהן
קטגוריה:שירים שהופקו על ידי אלי קשת
קטגוריה:שירים על פרידה
קטגוריה:סינגלים בהוצאת NMC יונייטד אנטרטיינמנט
אלבינה (שיר)

"אלבינה" (באנגלית: "Alabina") הוא שיר שהוקלט על ידי הזמרת הישראלית עדן בן זקן. הוא יצא לאור ב-30 בדצמבר 2015, כסינגל החמישי והאחרון מתוך אלבום הבכורה שלה מלכת השושנים (2015), בהוצאת חברת התקליטים NMC יונייטד אנטרטיינמנט.

השיר הגיע למקום השביעי במצעד של מדיה פורסט TV, והשמיני במצעד של רשת ג'.

== רקע וכתיבה ==
השיר נכתב והולחן על ידי צ'ארלס איגוי ודולב רם והופק על ידי יעקב למאי. שיר זה מכיל בתוכו קטעים ולחנים מתוך השיר "Alabina" של הלהקה אלבינה.

ב"אלבינה" משלבת בן זקן מילים בשפה העברית והערבית.

בסמוך לצאתו כסינגל, עלה השיר לרשת הזרמת המדיה ספוטיפיי.

== וידאו קליפ ==
את הווידאו קליפ המלא שיצא עבור השיר העלתה עדן בן זקן לערוץ היוטיוב שלה ב-29 בדצמבר 2015. הקליפ בוים על ידי יניר סלע ומכיל בתוכו קטעים מתוך הופעות של בן זקן. בנוסף לכך, העלתה בן זקן את האודיו של השיר לערוצה גם כן.

נכון לספטמבר 2019, מונה הצפיות של האודיו עומד על כ-5 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי עדן בן זקן
קטגוריה:שירים בעברית
קטגוריה:שירים בערבית
קטגוריה:שירים מרובי שפות
קטגוריה:שירים שנכתבו על ידי דולב רם
קטגוריה:שירים שהולחנו על ידי דולב רם
קטגוריה:שירים שהופקו על ידי יעקב למאי
קטגוריה:שירים על אושר
קטגוריה:שירים על חיוך
קטגוריה:סינגלים בהוצאת NMC יונייטד אנטרטיינמנט
השיטפונות באיראן (2019)

הצפות במחוז [[לורסתאן.]]
מאמצע מרץ עד אפריל 2019 פרצו שיטפונות בזק באיראן, וגרמו נזקים בעיקר בגולסתאן, פארס, ח'וזסתאן, מאזנדראן ולורסתאן אך גם בפרובינציות אחרות. לפחות 70 איש מתו בשיטפונות.

בחלק מהפרובינציות קרסו סכרים גדולים, ומאות אלפי תושבים פונו מהערים והכפרים הסמוכים לסכרים. לתשתיות המים ולחקלאות נגרם נזק המוערך במאות מיליוני דולרים, ונגרמו נזקים לכבישים באורך של כ-12,000 ק"מ, המהווים כשליש מתשתית התחבורה באיראן. עשרות כבישים וגשרים נחסמו לתנועה. בשטחים עירוניים נגרם נזק רב מהשיטפונות בגלל חוסר תשתית ניקוז נאותה.

השיטפונות אירעו בתקופת חג הנורוז, ותושבים רבים נפצעו או נהרגו בדרכם לחגוג את החג.

באזורי השיטפונות פועלים כוחות סיוע אזרחיים וצבאיים, וכמו כן הגיעו לשם מנהיגי איראן, ובהם המנהיג העליון עלי ח'אמנאי וסגן הנשיא אסחאק ג'האנגירי. עם זאת, הסיוע הממשלתי החל רק כמה ימים לאחר פרוץ השיטפונות, ואיראנים רבים, בראשם נשיא איראן חסן רוחאני, טענו שממשלת איראן כשלה בטיפולה באסון.

פקיסטן שלחה 32 טונות של מזון לסייע לנפגעים, וכן 500 אוהלים ואלפי שמיכות וערכות רפואיות. ראש ממשלת פקיסטן, עימראן ח'אן, אמר כי תושבי פקיסטן עומדים בסולידריות לצד העם האיראני בשעתו הקשה.

מוחמד ג'וואד זריף, שר החוץ של איראן, גינה את ארצות הברית שמנעה מאיראן סיוע של הצלב האדום הבינלאומי בגלל הסנקציות הננקטות נגד איראן. זריף אמר: "זו לא רק לוחמה כלכלית, זהו טרור כלכלי". מייק פומפאו, מזכיר המדינה של ארצות הברית, הכחיש את הדברים והאשים את ממשלת איראן בניהול כושל.

תושבים ב[[שיראז מדליקים נרות לזכר הנספים, ליד "שער הקוראן" בעיר.]]
בחלקים נרחבים באיראן פרצו מחאות של תושבים נגד הממשלה. לטענתם "אף אחד לא מנסה לפתור את הבעיות שלהם". בין השאר, כוחות הסיוע ניסו לפתוח חלק מהסכרים כדי לצמצם את נזקי השיטפונות, אך התושבים התנגדו בטענה שפעולה כזו תהרוס את הבתים והחוות שברשותם.

==קישורים חיצוניים==

* 
* 

קטגוריה:אסונות טבע ב-2019
קטגוריה:אסיה: שיטפונות
קטגוריה:גולסתאן
קטגוריה:אסונות באיראן
קטגוריה:2019 באיראן